Eelnõu

N A R V A    L I N N A V A L I T S U S

KORRALDUS
	Narva
	....................... 2011. a  nr ...................


Maaüksusele aadressi määramine
(Linnuse tänav 2)
1. Asjaolud ja menetluse käik

Narva Linnavolikogu 21.06.2011. a otsusega nr 110 kehtestatud Joaoru ja selle lähiala detailplaneeringu alusel moodustatakse maaüksus (detailplaneeringus pos. 10) pindalaga 4400 m2. Eelnimetatud maa-ala munitsipaalomandisse taotlemiseks tuleb sellele määrata aadress.
2. Õiguslikud alused

2.1 Kohanimeseaduse § 5 lõike l punkti 3 järgi on kohanimemäärajaks kohalik omavalitsus ja § 6 lõike l kohaselt korraldab kohanime määramise ja teeb otsuse omal algatusel füüsilise või juriidilise isiku kirjaliku taotluse alusel;

2.2 Narva Linnavolikogu 06.05.2010 määruse nr 20 “Kohanime määramise kord” punkti 2.2.2 alusel määrab Narva Linnavalitsus korraldusega kohanime tänavale ja selle analoogile (tee, maantee, puiestee, allee, põik, väljak, plats jne) ja muule aadressis kasutatavale väikekohale ja punkti 2.4 järgi toimub ametliku kohanime muutmine ja tühistamine samas korras nagu selle määramine.
3. Otsus
Vastavalt Narva Linnavolikogu 21.06.2011. a otsusega nr 110 kehtestatud Joaoru ja selle lähiala detailplaneeringule (lisa 1) ning munitsipaalomandisse taotleva maa asendiplaanile (lisa 2) määrata maaüksusele pindalaga 4400 m2 aadress Narva linn, Linnuse tänav 2.
4. Rakendussätted

4.1 Korraldus jõustub teatavakstegemisest.

4.2 Korraldust on võimalik vaidlustada Tartu Halduskohtu Jõhvi kohtumajas 30 päeva jooksul alates jõustumisest.

